Գոհունակութեամբ վերահասու կ՚ըլլանք, թէ վերջին օրերուն Պատրիարքական Աթոռի եւ Կէտիկփաշայի Ս. Յովհաննէս եկեղեցւոյ թաղային խորհուրդին միջեւ փոխըմբռնման մթնոլորտ մը գոյացած է՝ հոգեւոր հովիւի պաշտօնավարութեան վայրի հարցին շուրջ։ Ըստ մեր ստացած տեղեկութիւններուն, նախընթաց օր Գումգաբուի մէջ հանդիպում մը տեղի ունեցաւ Պատրիարքական ընդհանուր փոխանորդ Տ. Արամ Արք. Աթէշեանի եւ Կէտիկփաշայի թաղային խորհուրդի ատենապետ Յարութիւն Շանլըի միջեւ։ Այս տեսակցութիւնը կարեւոր էր, որովհետեւ համայնքային կեանքէ ներս կանխուեցաւ լարուածութիւնը։